**Ministru kabineta rīkojuma projekta**

**„Par nekustamo īpašumu atsavināšanu Latvijas Republikas un Krievijas Federācijas valsts robežas joslas ierīkošanai” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par nekustamo īpašumu atsavināšanu Latvijas Republikas un Krievijas Federācijas valsts robežas joslas ierīkošanai” (turpmāk – rīkojuma projekts) paredz no zemes īpašniekiem atsavināt nekustamos īpašumus, kas atrodas pie valsts ārējās sauszemes robežas, lai dabā iezīmētu Latvijas Republikas valsts robežas joslu, pierobežas joslu un pierobežu ārējai sauszemes robežai ar Krievijas Federāciju, kā arī uzstādītu valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu.  Ministru kabineta rīkojuma projekts stājas spēkā tā publicēšanas dienā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Rīkojuma projekts izstrādāts saskaņā ar:  1. Latvijas Republikas valsts robežas likuma 13.panta pirmo un ceturto daļu, 31.panta trešās daļas 2.punktu; 2. Sabiedrības vajadzībām nepieciešamā nekustamā īpašuma atsavināšanas likuma 9.pantu; 3. Ministru kabineta 2011.gada 28.marta rīkojuma Nr.128 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem” un turpmāko budžeta plānošanu” 1.punktu; 4. Ministru kabineta 2015.gada 27.augusta sēdes protokola Nr.42, 3.§. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Latvijas Republikas valsts robežas joslu, pierobežas joslu ārējai sauszemes robežai un pierobežu, kā arī valsts robežas joslas, pierobežas joslas un pierobežas norādījuma zīmju un informatīvo norāžu paraugus un uzstādīšanas kārtību nosaka Ministru kabineta 2012.gada 14.augusta noteikumi Nr.550 „Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību” (turpmāk – Noteikumi Nr.550), kas izdoti pamatojoties uz Latvijas Republikas valsts robežas likumā 13.panta pirmajā daļā, 15.panta pirmajā daļā, 19.panta pirmajā daļā un 21.pantā Ministru kabinetam doto deleģējumu.  Ar likumu „Grozījumi Latvijas Republikas valsts robežas likumā”, kas stājās spēkā 2012.gada 21.martā, grozīts Latvijas Republikas valsts robežas likuma 19.panta pirmajā daļā Ministru kabinetam dotā deleģējuma apjoms, paredzot pierobežas noteikšanu tikai gar valsts ārējo sauszemes robežu.  Latvijas Republikas valsts robežas josla tiek noteikta ar mērķi – iezīmēt robežu dabā, kā arī, lai novērstu iespējamo apdraudējumu robežkontroles jomā, nodrošinātu valsts robežas neaizskaramību, organizētu kontrolētu valsts robežas šķērsošanu un novērstu personu ārējās robežas nelikumīgu šķērsošanu, kā arī mantu un preču pārvietošanu pāri valsts robežai ārpus noteiktajām robežas šķērsošanas vietām. Saskaņā ar Latvijas Republikas valsts robežas likuma 13.panta pirmo daļu Ministru kabinets nosaka noteikta platuma valsts robežas joslu, un tās platums nedrīkst būt šaurāks par Latvijas Republikas noslēgtajos starptautiskajos līgumos noteikto valsts robežas joslas platumu. Atbilstoši Noteikumu Nr.550 2.2.apakšpunktam, Latvijas Republikas valsts robežas platums ar Krievijas Federāciju ir 12 metri.  Lai veiktu Latvijas Republikas un Krievijas Federācijas robežas ierīcību atbilstoši Latvijas Republikas valsts robežas likuma nosacījumiem, nepieciešams no zemes īpašniekiem atsavināt nekustamo īpašumu daļas, kas atrodas pie valsts ārējās sauszemes robežas un kas dotu iespēju saskaņā ar Noteikumu Nr.550 nosacījumiem praktiski noteikt un iezīmēt dabā Latvijas Republikas valsts robežas joslu, pierobežas joslu un pierobežu ārējai sauszemes robežai ar Krievijas Federāciju, kā arī uzstādīt valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu.  Veicot Latvijas Republikas un Krievijas Federācijas robežas ierīcību, nepieciešams atsavināt robežai pieguļošos nekustamos īpašumus, kuri atrodas valsts robežas joslā:   1. nekustamo īpašumu „Ruļļi 1” Malnavas pagastā, Kārsavas novadā (kadastra numurs 6868 001 0102) – zemes vienību (kadastra apzīmējums 6868 001 0097) 0,76 ha platībā (turpmāk – nekustamais īpašums „Ruļļi 1”); 2. nekustamā īpašuma „Kalnieši”, Briģu pagastā, Ludzas novadā (kadastra numurs 6846 009 0064) daļu – zemes vienību (kadastra apzīmējums 6846 009 0105) 3,46 ha platībā (turpmāk – nekustamais īpašums „Kalnieši”; 3. nekustamā īpašuma „Jānīši”, Goliševas pagastā, Kārsavas novadā (kadastra numurs 6854 001 0014) daļu – zemes vienības (kadastra apzīmējumi 6854 001 0081, 6854 001 0085, 6854 001 0086, 6854 001 0087, 6854 001 0100, 6854 001 0103, 6854 001 0104 un 6854 001 0130) 0,44 ha, 0,11 ha, 0,34 ha, 0,03 ha, 0,1 ha, 0,35 ha, 0,11 ha un 0,05 ha platībā (turpmāk – nekustamais īpašums „Jānīši”); 4. nekustamā īpašuma „Dauguļi”, Pededzes pagastā, Alūksnes novadā (kadastra numurs 3680 003 0001) daļu – zemes vienības (kadastra apzīmējums 3680 003 0001) daļu 0,48 ha platībā (platība var tikt precizēta pēc zemes kadastrālās uzmērīšanas) (turpmāk – nekustamais īpašums „Dauguļi”); 5. nekustamā īpašuma „Vecaine”, Goliševas pagastā, Kārsavas novadā (kadastra numurs 6854 002 0019) daļu – zemes vienību (kadastra apzīmējums 6854 001 0073) 0,54 ha platībā (turpmāk – nekustamais īpašums „Vecaine”).   1. Nekustamais īpašums „Ruļļi 1” ir ierakstīts Rēzeknes tiesas zemesgrāmatu nodaļas Malnavas pagasta zemesgrāmatas nodalījumā Nr.100000571533. Nekustamajam īpašumam „Ruļļi 1” ir noteikti apgrūtinājumi (saskaņā ar ierakstiem Zemesgrāmatā):  - pierobežas josla 0,76 ha;  - pierobeža 0,76 ha;  - vairāk par 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,76 ha;  - ūdensnotekas (ūdensteču regulēta posma un speciāli raktas gultnes), kā arī uz tās esošās hidrotehniskas būves un ierīces ekspluatācijas aizsargjoslas teritorija lauksaimniecībā izmantojamās zemēs 0,03 ha;  - tauvas joslas teritorija gar upi 0,4 ha.  Nekustamā īpašuma “Ruļļi 1” kopīpašniekam 2017.gada 15.maijā ir nosūtīts Ministru kabineta 2011. gada 15. marta noteikumu Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 13. punktā minētais paziņojums Nr.17-9/4641. Nekustamā īpašuma “Ruļļi 1” kopīpašniecei, kurai nav deklarētās dzīvesvietas Latvijā, Ministru kabineta 2011. gada 15. marta noteikumu Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 13. punktā minētais paziņojums 2017.gada 25.maijā tika publicēts Latvijas Republikas oficiālajā izdevumā “Latvijas Vēstnesis” Nr.102 (5929). Informācija par Īpašumu un dokumenti, kas raksturo atsavināmo nekustamo īpašumu, tajā skaitā dokumenti, kas raksturo Īpašuma sastāvu, stāvokli, uz tā gulstošās nastas un apgrūtinājumus, ienesīgumu, un citi dokumenti par atsavināmo nekustamo īpašumu, kas varētu ietekmēt atsavināmā nekustamā īpašuma vērtības noteikšanu, no nekustamā īpašuma “Ruļļi 1” kopīpašniekiem nav saņemti.  Sertificēts nekustamā īpašuma vērtētājs ir veicis nekustamā īpašuma “Ruļļi 1” novērtēšanu un aprēķinājis nekustamā īpašuma “Ruļļi 1” tirgus vērtību un atlīdzības apmēru par zaudējumiem, kas rodas kopīpašniekiem sakarā ar nekustamā īpašuma “Ruļļi 1” atsavināšanu sabiedrības vajadzībām. Sertificēta nekustamā īpašuma vērtētāja noteiktā atlīdzība uz 2017.gada 12.jūliju ir 827,64 *euro* (astoņi simti divdesmit septiņi *euro* un 64 centi).  Ar Iekšlietu ministrijas 2017. gada 29.jūnija rīkojumu Nr. 1-12/1589 „Par pastāvīgās komisijas izveidošanu sabiedrības vajadzībām nepieciešamā īpašuma atsavināšanai” izveidotā komisija (turpmāk – Komisija) saskaņā ar Ministru kabineta 2011.gada 15.marta noteikumu Nr.204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 26.punktu 2017.gada 8.augustā nosūtīja nekustamā īpašuma “Ruļļi 1” kopīpašniekam uzaicinājumu Nr. 17-9/7676 piedalīties sēdē par aprēķinātās atlīdzības izvērtēšanu.  Komisija ir saņēmusi nekustamā īpašuma “Ruļļi 1” kopīpašnieka 2017.gada 26.septembra iesniegumu ar informāciju, ka kopīpašnieks aprēķinātai atlīdzībai 827,64 *euro* (astoņi simti divdesmit septiņi *euro* un 64 centi) nepiekrīt. Kā argumentu nekustamā īpašuma “Ruļļi 1” kopīpašnieks norāda: “Tāpēc, ka Terehova maksāja vairāk”, kā arī norādīja, ka Komisijas sēdē par aprēķinātās atlīdzības izvērtēšanu nepiedalīsies. Komisija ir saņēmusi nekustamā īpašuma “Ruļļi 1” kopīpašnieces 2017.gada 27.septembra elektroniskā pasta vēstuli ar informāciju, ka nekustamā īpašuma “Ruļļi 1” kopīpašniecei nav iebildumu par atsavināmā zemes gabala atlīdzības apmēru.  2017.gada 4.oktobrī nekustamā īpašuma “Ruļļi 1” kopīpašniekam un kopīpašniecei tika nosūtīts uzaicinājums Nr.17-9/10025 piedalīties atkārtotā sēdē par aprēķinātās atlīdzības izvērtēšanu, kurā Komisija informēja, ka ir pieņēmusi lēmumu atlikt atlīdzības par nekustamo īpašumu “Ruļļi 1” apstiprināšanu un lūdza iesniegt dokumentus, kas apliecina nekustamā īpašuma “Ruļļi 1” tirgus vērtību un iespējamos zaudējumus, kas varētu rasties nekustamā īpašuma “Ruļļi 1” atsavināšanas rezultātā.  2017.gada 7.oktobra iesniegumā Komisijai nekustamā īpašuma “Ruļļi 1” kopīpašnieks norādīja, ka aprēķinātai atlīdzībai 827,64 *euro* (astoņi simti divdesmit septiņi *euro* un 64 centi) nepiekrīt, uzskatot to par nepamatoti zemu un min šādus argumentus: Kārsavas novadā vidējā lauksaimniecībā izmantojamās zemes hektāra vērtība, to atsavinot vai pērkot, ir ap 1500 *euro*. Nekustamā īpašuma “Ruļļi 1” kopīpašnieka skatījumā tam piederošās zemes vērtība ir ievērojami augstāka, jo īpašums atrodas stratēģiski nozīmīgā vietā – pierobežā. Nekustamo īpašumu esot iespējams izmantot komercdarbībai, tam ir ainaviska vērtība, īpašuma teritorijā ir upe. Atdalot no nekustamā īpašuma valsts un sabiedrības vajadzībām nepieciešamo daļu, samazinās atlikušā nekustamā īpašuma “Ruļļi 1”, kadastra Nr.6868  001 0102 vērtība un ir konstatējami apstākļi, kas minēti Sabiedrības vajadzībām nepieciešamā nekustamā īpašuma atsavināšanas likuma 25.panta otrās daļas 2.punktā, kas nekustamā īpašuma “Ruļļi 1” kopīpašnieka skatījumā dod viņam tiesības uz zaudējumu atlīdzību. Nekustamā īpašuma “Ruļļi 1” kopīpašnieks izteica piedāvājumu iegādāties tam piederošā nekustamā īpašuma daļu par 8270 *euro*. Vienlaikus nekustamā īpašuma “Ruļļi 1” īpašnieks darīja zināmu, ka tam ir zināmas Sabiedrības vajadzībām nepieciešamā nekustamā īpašuma atsavināšanas likumā zemes īpašniekam noteiktās tiesības apstrīdēt atsavināmā īpašuma novērtējumu Civilprocesa kārtībā. Nekustamā īpašuma “Ruļļi 1” kopīpašniece uz uzaicinājumu nav atbildējusi.  Komisija secināja, ka, ņemot vērā Latvijas Republikas valsts robežas likuma 14.pantā minētos ierobežojumus, nav pamata nekustamā īpašuma “Ruļļi 1” īpašnieka apgalvojumam par iespēju izmantot īpašumu komercdarbībā. Nekustamā īpašuma “Ruļļi 1” īpašnieks nav iesniedzis dokumentus, kas apliecina cenas samazinājumu atlikušajam zemes gabalam, turklāt Komisijas rīcībā esošie dokumenti neliecina, ka šādi fakti pastāv. Izvērtējot sertificēta vērtētāja noteikto cenu, Komisijai nav pamata apšaubīt sertificēta vērtētāja aprēķināto atlīdzības apmēru.  Komisija, pamatojoties uz Ministru kabineta 2011. gada 15. marta noteikumu Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 35.punktu, 2017. gada 10.novembra sēdes slēgtajā daļā pieņēma lēmumu par nekustamā īpašuma “Ruļļi 1” atsavināšanas atlīdzības apstiprināšanu, nosakot to 827,64 *euro* (astoņi simti divdesmit septiņi *euro* un 64 centi) apmērā, kas atbilst sertificēta nekustamā īpašuma vērtētāja noteiktās atlīdzības apmēram.  2. Nekustamais īpašums „Kalnieši” ir ierakstīts Rēzeknes tiesas zemesgrāmatu nodaļas Briģu pagasta zemesgrāmatas nodalījumā Nr.100000029176. Nekustamajam īpašumam „Kalnieši” ir noteikti apgrūtinājumi (saskaņā ar zemes vienības ar kadastra apzīmējumu 6846 009 0105 apgrūtinājumu plānu):  - no 10 līdz 25 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 2,97 ha;  - pierobežas josla 3,46 ha;  - pierobeža 3,46 ha.  Nekustamā īpašuma “Kalnieši” īpašniekam 2017.gada 6.jūnijā ir nosūtīts Ministru kabineta 2011. gada 15. marta noteikumu Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 13. punktā minētais paziņojums Nr.17-9/5460. Informācija par nekustamo īpašumu “Kalnieši” un dokumenti, kas raksturo atsavināmo nekustamo īpašumu, tajā skaitā dokumenti, kas raksturo nekustamā īpašuma “Kalnieši” sastāvu, stāvokli, uz tā gulstošās nastas un apgrūtinājumus, ienesīgumu, un citi dokumenti par īpašumu, kas varētu ietekmēt Īpašuma vērtības noteikšanu, no nekustamā īpašuma “Kalnieši” īpašnieka nav saņemti.  Sertificēts nekustamā īpašuma vērtētājs ir veicis nekustamā īpašuma “Kalnieši” novērtēšanu un aprēķinājis nekustamā īpašuma “Kalnieši” tirgus vērtību un atlīdzības apmēru par zaudējumiem, kas rodas īpašniekam saistībā ar nekustamā īpašuma “Kalnieši” atsavināšanu sabiedrības vajadzībām. Sertificēta nekustamā īpašuma vērtētāja noteiktā atlīdzība uz 2017.gada 11.jūliju ir 4276,56  *euro* (četri tūkstoši divi simti septiņdesmit seši *euro* un 56 centi).  Komisija saskaņā ar Ministru kabineta 2011.gada 15.marta noteikumu Nr.204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 26.punktu 2017.gada 8.augustā nosūtīja nekustamā īpašuma “Kalnieši” īpašniekam uzaicinājumu Nr. 17-9/7680 piedalīties sēdē par aprēķinātās atlīdzības izvērtēšanu.  Komisija ir saņēmusi nekustamā īpašuma “Kalnieši” īpašnieka pilnvarotās personas 2017.gada 28.septembra iesniegumu ar informāciju, ka īpašnieks aprēķinātai atlīdzībai 4276,56 *euro* (četri tūkstoši divi simti septiņdesmit seši *euro* un 56 centi) par nekustamo īpašumu nepiekrīt, un lūdz atlikt jautājuma izskatīšanu līdz dokumentu, kas apliecina izdevumus par meža inventarizāciju iesniegšanai un informēja, ka Komisijas sēdē par aprēķinātās atlīdzības izvērtēšanu nepiedalīsies.  2017.gada 4.oktobrī nekustamā īpašuma “Kalnieši” īpašniekam tika nosūtīts uzaicinājums Nr.17-9/10024, aicinot piedalīties atkārtotā sēdē par aprēķinātās atlīdzības izvērtēšanu, kurā Komisija informēja, ka pieņēma lēmumu atlikt atlīdzības par īpašumu apstiprināšanu līdz brīdim, kad tiks iesniegti papildus dokumenti.  2017.gada 10.novembrī nekustamā īpašuma “Kalnieši” īpašnieka pilnvarotā persona iesniedza 2017.gada 26.oktobra rēķinu Nr.52/2017 par nekustamā īpašuma “Kalnieši” meža inventarizācijas sagatavošanu un AS „SEB” bankas 2017.gada 9.novembra paziņojumu par maksājuma uzdevuma Nr.398 debetēšanu un informēja, ka aprēķinātajai atlīdzībai par Īpašumu piekrīt, ja papildus tiks atlīdzināti izdevumi par Īpašuma jaunās meža inventarizācijas sagatavošanu par kopējo summu 162,31 *euro* (viens simts sešdesmit divi *euro* un 31 cents), un kopējā atlīdzība būs 4438,87 *euro* (četri tūkstoši četri simti trīsdesmit astoņi *euro* un 87 centi).  Komisija secināja, ka nekustamā īpašuma “Kalnieši” īpašnieka izdevumi par kopējo summu 162,31 *euro* (viens simts sešdesmit divi *euro* un 31 cents) par nekustamā Īpašuma “Kalnieši” jaunās meža inventarizācijas sagatavošanu ir radušies saistībā ar nekustamā īpašuma “Kalnieši” atsavināšanas procesu un tie ir atzīstami par zaudējumiem, un ieskaitāmi atlīdzības apmērā.  Komisija, pamatojoties uz Ministru kabineta 2011. gada 15. marta noteikumu Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 35.punktu, 2017. gada 10.novembra sēdes slēgtajā daļā pieņēma lēmumu par nekustamā īpašuma “Kalnieši” atsavināšanas atlīdzības apstiprināšanu, nosakot to 4276,56 *euro* (četri tūkstoši divi simti septiņdesmit seši *euro* un 56 centi) apmērā, kas atbilst sertificēta nekustamā īpašuma vērtētāja noteiktās atlīdzības apmēram un atlīdzības apmēru par zaudējumiem, kas radušies saistībā ar nekustamā īpašuma atsavināšanas procesu 162,31 *euro* (viens simts sešdesmit divi *euro* un 31 cents).  3. Nekustamais īpašums „Jānīši” ir ierakstīts Rēzeknes tiesas zemesgrāmatu nodaļas Goliševas pagasta zemesgrāmatas nodalījumā Nr.100000485909. Nekustamajam īpašumam „Jānīši” ir noteikti apgrūtinājumi  saskaņā ar zemes vienības ar kadastra apzīmējumu 6854 001 0081 apgrūtinājumu plānu:  - pierobeža 0,44 ha;  - pierobežas josla 0,44 ha;  - no 25 līdz 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,44 ha;  - valsts robežas josla 0,44 ha;  saskaņā ar zemes vienības ar kadastra apzīmējumu 6854 001 0085 apgrūtinājumu plānu:  - pierobeža 0,11 ha;  - pierobežas josla 0,11 ha;  - valsts robežas josla 0,05 ha;  saskaņā ar zemes vienības ar kadastra apzīmējumu 6854 001 0086 apgrūtinājumu plānu:  - pierobeža 0,34 ha;  - pierobežas josla 0,34 ha;  - no 25 līdz 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,23 ha;  - valsts robežas josla 0,03 ha;  - valsts robežas josla 0,06 ha;  - valsts robežas josla 0,01 ha;  saskaņā ar zemes vienības ar kadastra apzīmējumu 6854 001 0087 apgrūtinājumu plānu:  - pierobeža 0,03 ha;  - pierobežas josla 0,03 ha;  - no 25 līdz 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,03 ha;  - valsts robežas josla 0,01 ha;  saskaņā ar zemes vienības ar kadastra apzīmējumu 6854 001 0100 apgrūtinājumu plānu:  - pierobeža 0,10 ha;  - pierobežas josla 0,10 ha;  - valsts robežas josla 0,05 ha;  saskaņā ar zemes vienības ar kadastra apzīmējumu 6854 001 0103 apgrūtinājumu plānu:  - pierobeža 0,35 ha;  - pierobežas josla 0,35 ha;  - no 25 līdz 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,35 ha;  - valsts robežas josla 0,06 ha;  - valsts robežas josla 0,13 ha;  saskaņā ar zemes vienības ar kadastra apzīmējumu 6854 001 0104 apgrūtinājumu plānu:  - pierobeža 0,11 ha;  - pierobežas josla 0,11 ha;  - no 25 līdz 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,11 ha;  - valsts robežas josla 0,09 ha;  saskaņā ar zemes vienības ar kadastra apzīmējumu 6854 001 0130 apgrūtinājumu plānu:  - pierobeža 0,05 ha;  - pierobežas josla 0,05 ha;  - no 25 līdz 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,05 ha;  - valsts robežas josla 0,03 ha.  Nekustamā īpašuma “Jānīši” īpašniekam 2017.gada 6.jūnijā ir nosūtīts Ministru kabineta 2011. gada 15. marta noteikumu Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 13. punktā minētais paziņojums Nr.17-9/5459. Informācija par nekustamo īpašumu “Jānīši” un dokumenti, kas raksturo atsavināmo nekustamo īpašumu, tajā skaitā dokumenti, kas raksturo nekustamā īpašuma “Jānīši” sastāvu, stāvokli, uz tā gulstošās nastas un apgrūtinājumus, ienesīgumu, un citi dokumenti par īpašumu, kas varētu ietekmēt nekustamā īpašuma “Jānīši” vērtības noteikšanu, no nekustamā īpašuma “Jānīši” īpašnieka nav saņemti.  Sertificēts nekustamā īpašuma vērtētājs ir veicis nekustamā īpašuma “Jānīši” novērtēšanu un aprēķinājis nekustamā īpašuma “Jānīši” tirgus vērtību un atlīdzības apmēru par zaudējumiem, kas rodas nekustamā īpašuma “Jānīši” īpašniekam saistībā ar nekustamā īpašuma “Jānīši” atsavināšanu sabiedrības vajadzībām. Sertificēta nekustamā īpašuma vērtētāja noteiktā atlīdzība (kopā ar mežaudzi) uz 2017.gada 11.jūliju ir 1995,12 *euro* (viens tūkstotis deviņi simti deviņdesmit pieci *euro* un 12 centi).  Komisija saskaņā ar Ministru kabineta 2011.gada 15.marta noteikumu Nr.204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 26.punktu 2017.gada 8.augustā nosūtīja nekustamā īpašuma “Jānīši” īpašniekam uzaicinājumu Nr. 17-9/7679 piedalīties sēdē par aprēķinātās atlīdzības izvērtēšanu.  Komisija ir saņēmusi nekustamā īpašuma “Jānīši” īpašnieka pilnvarotās personas 2017.gada 28.septembra iesniegumu ar informāciju, ka nekustamā īpašuma “Jānīši” īpašnieks aprēķinātai atlīdzībai 1995,12 *euro* (viens tūkstotis deviņi simti deviņdesmit pieci *euro* un 12 centi) par īpašumu nepiekrīt, un lūdz atlikt jautājuma izskatīšanu līdz dokumentu, kas apliecina izdevumus par meža inventarizāciju, iesniegšanai un informēja, ka Komisijas sēdē par aprēķinātās atlīdzības izvērtēšanu nepiedalīsies.  2017.gada 4.oktobrī nekustamā īpašuma “Jānīši” īpašniekam tika nosūtīts uzaicinājums piedalīties atkārtotā sēdē par aprēķinātās atlīdzības izvērtēšanu Nr.17-9/10022, kurā Komisija informēja, ka pieņēma lēmumu atlikt atlīdzības par nekustamā īpašuma “Jānīši” apstiprināšanu līdz brīdim, kad tiks iesniegti papildus dokumenti.  2017.gada 9.novembrī nekustamā īpašuma “Jānīši” īpašnieka pilnvarotā persona iesniedza 2017.gada 26.oktobra rēķinu Nr.53/2017 par nekustamā īpašuma “Jānīši” meža inventarizācijas sagatavošanu un AS “SEB” bankas 2017.gada 8.novembra paziņojumu par maksājuma uzdevuma Nr.396 debetēšanu un informēja, ka aprēķinātajai atlīdzībai par nekustamo īpašumu piekrīt, ja papildus tiks atlīdzināti izdevumi par nekustamā īpašuma “Jānīši” jaunās meža inventarizācijas sagatavošanu par kopējo summu 424,85 *euro* (četri simti divdesmit četri *euro* un 85 centi) un kopējā atlīdzība sastādīs 2419,97 *euro* (divi tūkstoši četri simti deviņpadsmit *euro* un 97 centi).  Komisija secināja, ka nekustamā īpašuma “Jānīši” īpašnieka izdevumi par kopējo summu 424,85 *euro* (četri simti divdesmit četri *euro* un 85 centi) par nekustamā īpašuma “Jānīši” jaunās meža inventarizācijas sagatavošanu ir radušies saistībā ar nekustamā īpašuma “Jānīši” atsavināšanas procesu un tie ir atzīstami par zaudējumiem, un ieskaitāmi atlīdzības apmērā.  Komisija, pamatojoties uz Ministru kabineta 2011. gada 15. marta noteikumu Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 35.punktu, 2017. gada 10.novembra sēdes slēgtajā daļā pieņēma lēmumu par nekustamā īpašuma “Jānīši” atsavināšanas atlīdzības apstiprināšanu, nosakot to 1995,12 *euro* (viens tūkstotis deviņi simti deviņdesmit pieci *euro* un 12 centi) apmērā, kas atbilst sertificēta nekustamā īpašuma vērtētāja noteiktās atlīdzības apmēram un atlīdzības apmēru par zaudējumiem, kas radušies sakarā ar nekustamā īpašuma “Jānīši” atsavināšanas procesu 424,85 *euro* (četri simti divdesmit četri *euro* un 85 centi).  4. Nekustamais īpašums „Dauguļi” ir ierakstīts Alūksnes rajona tiesas zemesgrāmatu nodaļas Pededzes pagasta zemesgrāmatas nodalījumā Nr.1. Nekustamajam īpašumam „Muižniekmājas” saskaņā ar ierakstu Zemesgrāmatā apgrūtinājumu nav.  Nekustamā īpašuma “Dauguļi” īpašniekam 2017.gada 25.maijā ir nosūtīts Ministru kabineta 2011. gada 15. marta noteikumu Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 13. punktā minētais paziņojums Nr.17-9/5123. 2017.gada 6.jūnijā šis paziņojums tika publicēts Latvijas Republikas oficiālajā izdevumā “Latvijas Vēstnesis” Nr.112 (5939). Informācija par nekustamo īpašumu “Dauguļi” un dokumenti, kas raksturo atsavināmo nekustamo īpašumu, tajā skaitā dokumenti, kas raksturo nekustamā īpašuma “Dauguļi” sastāvu, stāvokli, uz tā gulstošās nastas un apgrūtinājumus, ienesīgumu, un citi dokumenti par īpašumu, kas varētu ietekmēt nekustamā īpašuma “Dauguļi” vērtības noteikšanu, no nekustamā īpašuma “Dauguļi” īpašnieka nav saņemti.  Sertificēts nekustamā īpašuma vērtētājs ir veicis nekustamā īpašuma “Dauguļi” novērtēšanu un aprēķinājis nekustamā īpašuma “Dauguļi” tirgus vērtību un atlīdzības apmēru par zaudējumiem, kas rodas īpašniekam saskaņā ar nekustamā īpašuma “Dauguļi” atsavināšanu sabiedrības vajadzībām. Sertificēta nekustamā īpašuma vērtētāja noteiktā atlīdzība uz 2017.gada 12.jūliju ir 579,36 *euro* (pieci simti septiņdesmit deviņi *euro* un 36 centi).  Komisija saskaņā ar Ministru kabineta 2011.gada 15.marta noteikumu Nr.204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 26.punktu 2017.gada 8.augustā nosūtīja nekustamā īpašuma “Dauguļi” īpašniekam uzaicinājumu Nr. 17-9/7681 piedalīties sēdē par aprēķinātās atlīdzības izvērtēšanu.  Komisija ir saņēmusi nekustamā īpašuma “Dauguļi” īpašnieka 2017.gada 28.septembra iesniegumu ar informāciju, ka īpašnieks nepiekrīt aprēķinātai atlīdzībai un Komisijas sēdē nepiedalīsies. Iesniegumā Komisijai nekustamā īpašuma “Dauguļi” īpašnieks norādīja, ka piedāvātā summa ir pārāk maza un ka vērtējumā ir veikts salīdzinājums ar būtībā nesalīdzināmām vienībām – citām vienkāršām lauksaimniecības zemēm, kas neatrodas stratēģiski svarīgās vietās, piemēram, galveno autoceļu krustojumos, kur ir iespējama pakalpojumu centra izbūve. Nekustamā īpašuma “Dauguļi” īpašnieks tāpat norādījis, ka tam piederošais zemes gabals ir ne tikai izmantojams lauksaimniecības vajadzībām, bet tas arī atrodas tādā vietā, kas ir ļoti izdevīga pakalpojumu centru, piemēram, autostāvvietas, viesnīcu, kafejnīcu u.c. centru ierīkošanai, tādēļ piedāvātajai cenai nekustamā īpašuma “Dauguļi” īpašnieka skatījumā jābūt augstākai.  2017.gada 4.oktobrī nekustamā īpašuma “Dauguļi” īpašniekam tika nosūtīts uzaicinājums Nr.17-9/10026 piedalīties atkārtotā sēdē par aprēķinātās atlīdzības izvērtēšanu, kurā Komisija informēja, ka ir pieņēmusi lēmumu atlikt atlīdzības par īpašumu apstiprināšanu un pieprasīja nekustamā īpašuma “Dauguļi” īpašniekam iesniegt dokumentus, kas apliecina nekustamā īpašuma “Dauguļi” tirgus vērtību un iespējamos zaudējumus, kas nekustamā īpašuma “Dauguļi” īpašniekam varētu rasties nekustamā īpašuma “Dauguļi” atsavināšanas rezultātā.  Komisijas pieprasītos dokumentus 2017.gada 28.septembra iesniegumā minētās informācijas apstiprināšanai Īpašnieks neiesniedza, kā arī nav uzrādījis arī Īpašuma apsekošanas laikā.  Komisija secināja, ka saskaņā ar Latvijas Republikas valsts robežas likuma 14.pantu personu uzturēšanās valsts robežas joslā ir aizliegta, izņemot gadījumus, kad tā saistīta ar robežuzraudzību, valsts sauszemes robežas, tās nostiprinājuma būvju un elementu un valsts robežas joslas uzturēšanas un atjaunošanas darbiem, kas ir saskaņoti ar Valsts robežsardzi, valsts robežu šķērsojošo komunikāciju (piemēram, cauruļvadu, sakaru līniju, elektrolīniju), autoceļu un dzelzceļu uzturēšanas darbiem, kas ir saskaņoti ar Valsts robežsardzi, ģeodēzijas un kartogrāfijas darbiem, kas ir saskaņoti ar Valsts robežsardzi un katastrofu seku likvidācijas darbiem, par ko ir informēta Valsts robežsardze. Tādējādi Komisija, ņemot vērā Latvijas Republikas valsts robežas likuma 14.pantā minētos ierobežojumus, secināja, ka nav pamata nekustamā īpašuma “Dauguļi” īpašnieka apgalvojumam par iespēju izmantot īpašumu komercdarbībā. Nekustamā īpašuma “Dauguļi” īpašnieks nav iesniedzis dokumentus, kas apliecina cenas samazinājumu atlikušajam zemes gabalam, turklāt Komisijas rīcībā esošie dokumenti neliecina, ka šādi fakti pastāv. Izvērtējot sertificēta vērtētāja noteikto cenu, Komisijai nav pamata apšaubīt sertificēta vērtētāja aprēķināto atlīdzības apmēru. Vienlaikus, ievērojot to, ka zemes lietošanas veids norādīts, lauksaimniecībā izmantojamā zeme, nekustamā īpašuma “Dauguļi” īpašniekam, lai atlikušo zemes gabalu izmantotu komercdarbībai, nepieciešams mainīt zemes lietošanas veidu, to saskaņojot ar pašvaldību.  Komisija, pamatojoties uz Ministru kabineta 2011. gada 15. marta noteikumu Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 35.punktu, 2017. gada 10.novembra sēdes slēgtajā daļā pieņēma lēmumu par nekustamā īpašuma “Dauguļi” atsavināšanas atlīdzības apstiprināšanu, nosakot to 579,36 *euro* (pieci simti septiņdesmit deviņi *euro* un 36 centi) apmērā.  5. Nekustamais īpašums „Vecaine” ir ierakstīts Rēzeknes tiesas zemesgrāmatu nodaļas Goliševas pagasta zemesgrāmatas nodalījumā Nr.109. Nekustamajam īpašumam „Vecaine” ir noteikti apgrūtinājumi (saskaņā ar apgrūtinājumu plānu):  - vairāk par 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,54 ha;  - pierobežas josla 0,54 ha;  - pierobeža 0,54 ha;  - valsts robežas josla 0,54 ha.  Nekustamā īpašuma “Vecaine” īpašniekam 2017.gada 27.jūnijā ir nosūtīts Ministru kabineta 2011. gada 15. marta noteikumu Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 13. punktā minētais paziņojums Nr.17-9/6043. Nekustamā īpašuma “Vecaine” īpašnieks iesniedza 2017.gada 7.septembra Meža apsaimniekošanas plāna kopiju, 2017.gada 26.septembra rēķina Nr.39-17 kopiju par meža inventarizāciju, 2017.gada 29.septembra čeka kopiju par rēķina apmaksu.  Sertificēts nekustamā īpašuma vērtētājs ir veicis nekustamā īpašuma “Vecaine” novērtēšanu un aprēķinājis nekustamā īpašuma “Vecaine” tirgus vērtību un atlīdzības apmēru par zaudējumiem, kas rodas nekustamā īpašuma “Vecaine” īpašniekam saskaņā ar nekustamā īpašuma “Vecaine” atsavināšanu sabiedrības vajadzībām. Sertificēta nekustamā īpašuma vērtētāja noteiktā atlīdzība uz 2017.gada 9.novembri ir 3820,37 *euro* (trīs tūkstoši astoņi simti divdesmit *euro* un 37 centi), ko veido Īpašuma tirgus vērtība – 487,62 *euro* (četri simti astoņdesmit septiņi *euro* un 62 centi) apmērā un noteiktā atlīdzība par zaudējumiem – 3332,75 *euro* (trīs tūkstoši trīs simti trīsdesmit divi *euro* un 75 centi) apmērā, kas aprēķināta kā meža audžu krājas vērtība vērtēšanas datumā (likvidācijas vērtība) un izdevumu par jaunu meža inventarizācijas apsaimniekošanas projektu izgatavošanu.  Komisija saskaņā ar Ministru kabineta 2011.gada 15.marta noteikumu Nr.204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 26.punktu 2017.gada 1.decembrī nosūtīja nekustamā īpašuma “Vecaine” īpašniekam uzaicinājumu Nr. 17-9/12596 piedalīties sēdē par aprēķinātās atlīdzības izvērtēšanu.  Komisija ir saņēmusi nekustamā īpašuma “Vecaine” īpašnieka 2017.gada 5.decembra iesniegumu ar informāciju, ka īpašnieks aprēķinātajai atlīdzībai 3820,37 *euro* (trīs tūkstoši astoņi simti divdesmit *euro* un 37 centi) piekrīt un komisijas sēdē par aprēķinātās atlīdzības izvērtēšanu nepiedalīsies.  Komisija, pamatojoties uz Ministru kabineta 2011. gada 15. marta noteikumu Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 35.punktu, 2017. gada 12.decembra sēdes slēgtajā daļā pieņēma lēmumu par nekustamā īpašuma “Vecaine” atsavināšanas atlīdzības apstiprināšanu, nosakot to 3820,37 *euro* (trīs tūkstoši astoņi simti divdesmit *euro* un 37 centi) apmērā, kas atbilst sertificēta nekustamā īpašuma vērtētāja noteiktās atlīdzības apmēram.  Iekšlietu ministrija saskaņā ar Ministru kabineta 2011. gada 15. marta noteikumu Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36. punktu izskatīja Komisijas 2017.gada 10.novembra lēmumu Nr.17 un 2017.gada 12.decembra lēmumu Nr.19 par atlīdzības apmēru sabiedrības vajadzībām nepieciešamo nekustamo īpašumu atsavināšanai un nolēma:   1. ar 2018.gada 12.februāra lēmumu Nr.1-66/19 apstiprināt Komisijas noteikto atlīdzības apmēru par nekustamā īpašuma „Ruļļi 1” atsavināšanu, nosakot taisnīgu atlīdzību 827,64 *euro* apmērā; 2. ar 2018.gada 12.februāra lēmumu Nr.1-66/20 apstiprināt Komisijas noteikto atlīdzības apmēru par nekustamā īpašuma „Kalnieši” atsavināšanu, nosakot taisnīgu atlīdzību 4438,87 *euro* apmērā; 3. ar 2018.gada 12.februāra lēmumu Nr.1-66/21 apstiprināt Komisijas noteikto atlīdzības apmēru par nekustamā īpašuma „Jānīši” taisnīgas atlīdzības apmēru – 2419,97 *euro* apmērā; 4. ar 2018.gada 12.februāra lēmumu Nr.1-66/22 apstiprināt Komisijas noteikto atlīdzības apmēru par nekustamā īpašuma „Dauguļi” taisnīgas atlīdzības apmēru – 579,36 *euro* apmērā (0,1207 *euro* par vienu kvadrātmetru). Platību izmaiņu gadījumā atlīdzības apmēra noteikšanai tiks izmantota noteiktā īpašuma viena kvadrātmetra cena; 5. ar 2018.gada 12.februāra lēmumu Nr.1-66/23 apstiprināt Komisijas noteikto atlīdzības apmēru par nekustamā īpašuma „Vecaine” atsavināšanu, nosakot taisnīgu atlīdzību 3820,37 *euro* apmērā.   Nekustamos īpašumus „Ruļļi 1”, “Kalnieši”, “Jānīši”, “Dauguļi” un „Vecaine” ir paredzēts atsavināt Latvijas Republikas valsts robežas joslas ar Krievijas Federāciju paplašināšanai līdz 12 metriem.  Pēc atsavināšanas pabeigšanas Iekšlietu ministrija nekustamos īpašumus normatīvajos aktos noteiktajā kārtībā ierakstīs zemesgrāmatā, īpašumtiesības reģistrējot uz valsts vārda Iekšlietu ministrijas personā.  Atsavināmās zemes vienības tiks reģistrētas no jauna, grupējot nekustamos īpašumus pēc teritoriālā principa pa pagastiem. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz tajā minēto nekustamo īpašumu īpašniekiem, kuriem piederošais īpašums tiek atsavināts. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018.gads | | Turpmākie trīs gadi (*euro*) | | | | |
| 2019 | | 2020 | | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 12567 | 0 | 0 | 0 | 0 | 0 |
| 2.1. valsts pamatbudžets | 0 | 12567 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -12567 | 0 | 0 | 0 | 0 | 0 |
| 3.1. valsts pamatbudžets | 0 | -12567 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 12567 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Izdevumi, kas saistīti ar nekustamo īpašumu atsavināšanu un ierakstīšanu zemesgrāmatā kopumā sastāda **12567 *euro*** (EKK 5217) (budžeta apakšprogramma 40.02.00 „Nekustamais īpašums un centralizētais iepirkums”), tajā skaitā:   1. izdevumi, lai segtu atlīdzību par nekustamo īpašumu atsavināšanu – **12087** ***euro***, tajā skaitā:    1. par nekustamo īpašumu „Ruļļi 1” 827,64 *euro*;    2. par nekustamo īpašumu „Kalnieši” 4438,87 *euro*;    3. par nekustamo īpašumu „Jānīši” 2419,97 *euro*;    4. par nekustamo īpašumu „Dauguļi” 579,36 *euro*;    5. par nekustamo īpašumu „Vecaine” 3820,37 *euro*. 2. izdevumi, kas saistīti ar nostiprinājuma lūguma parakstīšanu pie notāra: 5 īpašumi x 66 *euro* = **330 *euro***; 3. izdevumi, kas saistīti ar ierakstīšanu zemesgrāmatā: 5 īpašumi x 30 *euro* = **150 *euro***. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Saskaņā ar likumu „Par valsts budžetu 2018.gadam” līdzekļi šim mērķim nav paredzēti. 2017.gadā ilgtermiņa saistību pasākumam „Latvijas Republikas un Krievijas Federācijas valsts robežas demarkācija” tika plānoti līdzekļi 409 320 *euro* apmērā, taču izlietoti 309 831 *euro* apmērā, jo aizkavējās atsavināšanas procesa plānotā gaita (6 nekustamo īpašumu īpašnieki ir miruši; 33 nekustamo īpašumu īpašnieki nepiekrita nekustamā īpašuma atsavināšanai, uzsākta piespiedu atsavināšanas procedūra; vairāku īpašumu īpašnieki ir ārvalstnieki un personām, kuras pārstāv īpašnieku, nav pilnvarojuma nekustamo īpašumu sadalīt un atsavināt; zemesgrāmatā ir ierakstītas ķīlas un ir nepieciešams panākt bankas piekrišanu u.c.). Tādējādi 2017.gadā slēgto asignējumu atlikums ir 99 489 *euro* apmērā.  Ņemot vērā minēto, Iekšlietu ministrija (Nodrošinājuma valsts aģentūra) normatīvajos aktos par valsts budžeta apropriācijas rezerves izmantošanu noteiktajā kārtībā plāno iesniegt Finanšu ministrijā pieteikumu apropriācijas rezerves asignējumu saņemšanai 2018.gadā, lai pabeigtu atsavināšanas procesu, kas saistīts ar Latvijas Republikas un Krievijas Federācijas valsts robežas joslas ierīkošanu. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus. |
| 3. | Cita informācija | Nav. |

Iekšlietu ministrs Rihards Kozlovskis

Vīza: Valsts sekretārs Dimitrijs Trofimovs

Būmeistere 67829885

anete.bumeistere@agentura.iem.gov.lv